महिलाओं को पीरिएड्स का नोटिफिकेशन भेजेगी, हार्ट रेट और बॉडी टेम्परेचर भी बताएगी
वियरेबल गैजेट्स बनाने वाली कंपनी बोट (boAt) ने भारत में शुक्रवार को स्मार्ट रिंग (Smart Ring) अनवील की है। यह साधारण सी दिखने वाली अंगुठी (रिंग) एडवांस फीचर्स से लैस है। रिंग फीमेल यूजर्स को मेन्स्ट्रुअल साइकल का नोटिफिकेशन स्मार्टफोन पर भेजेगी।
वियरेबल गैजेट्स बनाने वाली कंपनी बोट (boAt) ने भारत में शुक्रवार को स्मार्ट रिंग (Smart Ring) पेश की है। यह साधारण सी दिखने वाली रिंग (अंगुठी) एडवांस फिटनेस फीचर्स से लैस है।
रिंग फीमेल यूजर्स को मेन्स्ट्रुअल साइकल का नोटिफिकेशन स्मार्टफोन पर भेजेगी। इसके अलावा रिंग से हार्ट रेट और बॉडी टेम्परेचर की जानकारी भी मिलेगी। रिंग को सेरेमिक और मैटल से मिलाकर बनाया गया है। ये रिंग वॉटर रेसिसटेंस होगी, जिसे पहनकर आप स्वीमिंग भी कर सकेंगे। भारतीय मार्केट में इस रिंग का मुकाबला अल्ट्रा ह्यूमन रिंग एयर और सैमसंग की गैलेक्सी रिंग से होगा।
अगस्त में लॉन्च हो सकती है स्मार्ट रिंग
बोट ने स्मार्ट रिंग की लॉन्च डेट के बारे में जानकारी नहीं दी है। उम्मीद है अगस्त में इस रिंग को भारतीय मार्केट उतारा जा सकता है। कंपनी का कहना है कि boAt Smart Ring को प्राइस किफायती ही रखा जाएगा। बोट स्मार्ट रिंग अमेजॉन, फ्लिपकार्ट और बोट के ऑफिशियल ऑनलाइन स्टोर सहित ई-कॉमर्स प्लेटफार्म्स पर अवेलेबल होगी।
बोट स्मार्ट रिंग के फीचर्स
मेन्स्ट्रुअल ट्रैकर : स्मार्ट रिंग की सबसे बड़ी खासियत मेन्स्ट्रुअल ट्रैकर है। इसकी मदद से महिला यूजर्स माहवारी चक्र (पीरियड) ट्रैक कर सकेंगी। इसके साथ ही नोटिफिकेशन और रिमाइंडर के जरिए इसकी जानकारी भी मिलेगी।
एक्टिविटी ट्रैकिंग : स्मार्ट रिंग यूजर की डेली फिजिकल मूवमेंट को ट्रैक करेगी। यह वॉकिंग स्टेप्स, डिस्टेंस कवर्ड, बर्न कैलोरी आदि की जानकारी देगी। इसमें गोल सेट करने के साथ हर दिन की प्रोग्रेस भी देख सकेंगे।
हार्ट रेट मॉनिटरिंग : स्मार्ट रिंग हार्ट रेट सेंसर से लैस है। रूटीन काम करने से लेकर वर्कआउट के दौरान भी रिंग से हार्ट रेट की जानकारी मिलती रहेगी।
बॉडी रिकवरी ट्रैकिंग : स्मार्ट रिंग यूजर की बॉडी में आने वाले ओवरआल चेंजेस को ट्रेक करेगी और ये भी बताएगी कि चेंजेस पॉजिटिव है या नहीं।
बॉडी टेम्परेचर मॉनीटरिंग : रिंग बॉडी टेम्परेचर को भी मापेगी। ज्यादा ठंडा या गर्म होने पर यह नॉटिफिकेशन भेजेगी। हालांकि, अभी यह साफ नहीं है कि स्मार्ट रिंग फीवर नापने वाले थर्मामीटर का काम करेगी या नहीं।
SpO2 मॉनिटरिंग : स्मार्ट रिंग में SpO2 मीटर दिया गया है, जो खून में मौजूद ऑक्सीजन (blood oxygen) का लेवल मापता है। इससे सांस संबंधित समस्याओं को पहचानने में भी मदद मिलेगी।
स्लीप मॉनिटरिंग : यूजर रिंग से स्लीपिंग साइकल को भी ट्रैक कर सकेंगे। स्लीप पैटर्न से लेकर, नींद के घंटे आदि को इसमें रिकॉर्ड किया जा सकेगा।
